CELEX: 31998R2691
Language: el
Date: 1998-12-14 00:00:00
Title: Κανονισμός (ΕΚ) αριθ. 2691/98 της Επιτροπής της 14ης Δεκεμβρίου 1998 για τη δέκατη ένατη τροποποίηση του κανονισμού (ΕΚ) αριθ. 913/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Ισπανία

Avis juridique important

|

31998R2691

Κανονισμός (ΕΚ) αριθ. 2691/98 της Επιτροπής της 14ης Δεκεμβρίου 1998 για τη δέκατη ένατη τροποποίηση του κανονισμού (ΕΚ) αριθ. 913/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Ισπανία  

Επίσημη Εφημερίδα αριθ. L 338 της 15/12/1998 σ. 0003 - 0004

ΚΑΝΟΝΙΣΜΟΣ (ΕΚ) αριθ. 2691/98 ΤΗΣ ΕΠΙΤΡΟΠΗΣ της 14ης Δεκεμβρίου 1998 για τη δέκατη ένατη τροποποίηση του κανονισμού (ΕΚ) αριθ. 913/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην ΙσπανίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,Εκτιμώντας:ότι, λόγω της εμφανίσεως της κλασικής πανώλης των χοίρων σε ορισμένες παραγωγικές περιφέρειες της Ισπανίας, αυτό το κράτος μέλος έλαβε έκτακτα μέτρα στήριξης της αγοράς του χοιρείου κρέατος με τον κανονισμό (ΕΚ) αριθ. 913/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2375/98 (4) 7ότι η βελτίωση της κτηνιατρικής και της υγειονομικής καταστάσεως στην επαρχία της Σαραγόσα επιτρέπει να σταματήσουν τα έκτακτα μέτρα στην περιφέρεια αυτή 7 ότι πρέπει να προσαρμοσθεί ο κατάλογος των επιλέξιμων ζωνών που προβλέπονται στο παράρτημα ΙΙ του κανονισμού (ΕΚ) αριθ. 913/97 σ' αυτή τη νέα κατάσταση 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Το παράρτημα ΙΙ του κανονισμού (ΕΚ) αριθ. 913/97 αντικαθίσταται από το παράρτημα του παρόντος κανονισμού.Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 14 Δεκεμβρίου 1998.Για την ΕπιτροπήFranz FISCHLERΜέλος της Επιτροπής(1) ΕΕ L 282 της 1. 11. 1975, σ. 1.(2) ΕΕ L 349 της 31. 12. 1994, σ. 105.(3) ΕΕ L 131 της 23. 5. 1997, σ. 14.(4) ΕΕ L 295 της 4. 11. 1998, σ. 7.ΠΑΡΑΡΤΗΜΑ «ΠΑΡΑΡΤΗΜΑ ΙΙΜέρος 1Στην επαρχία της Σεβίλλης, οι ζώνες προστασίας και επιτήρησης όπως ορίζονται στα παραρτήματα Ι και ΙΙ του διατάγματος της Junta de Andalucνa της 23ης Απριλίου 1998, που έχει δημοσιευθεί στην Επίσημη Εφημερίδα της Junta της 28. 4. 1998, σ. 4951.Μέρος 2Οι κτηνιατρικές "comarcas" της επαρχίας της Σεβίλλης που αναφέρονται στο παράρτημα Ι της απόφασης 98/339/ΕΚ.»